Translate the text from Welsh to English.



 
Mae Deddf y Coronafeirws 2020 ('Deddf 2020') yn cynnwys ystod o bwerau i Weinidogion Cymru ymateb i ledaeniad y feirws, a'i reoli. Mewn perthynas â chyfraith tai, mae adran 81 ac Atodlen 29 i Ddeddf 2020 yn oedi pryd mae landlord yn cael troi tenant allan drwy gynyddu dros dro y cyfnod hysbysu y mae rhaid ei roi cyn gallu cyflwyno hawliad meddiant gerbron y llys.


Mae’r Atodlen yn gymwys i bob landlord sydd wedi rhoi tenantiaethau o dan Ddeddf Rhenti 1977 a Deddfau Tai 1985, 1988 ac 1996\. Mae hi’n ofynnol rhoi chwe mis o rybudd ar gyfer hysbysiadau a gyflwynir mewn cysylltiad â phob tenantiaeth warchodedig; pob tenantiaeth statudol; pob tenantiaeth ddiogel; pob tenantiaeth sicr; pob tenantiaeth fyrddaliadol sicr; pob tenantiaeth ragarweiniol; a phob tenantiaeth isradd, ac eithrio – mewn perthynas â phob un o’r tenantiaethau hyn – pan fo’r hysbysiadau hynny’n ymwneud ag ymddygiad gwrthgymdeithasol neu drais domestig.


Mae Atodlen 29 yn gymwys i hysbysiadau a gyflwynir yn ystod y cyfnod perthnasol, a oedd i fod i ddod i ben ar 31 Rhagfyr 2021\. Caiff Gweinidogion Cymru estyn y cyfnod perthnasol y tu hwnt i 31 Rhagyfr 2021 gan ddefnyddio'r pwerau a nodir ym mharagraffau 1(2\) a 14(1\) o Atodlen 29\.


Yn ystod y ddadl ar y Cynnig Cydsyniad Deddfwriaethol ar gyfer Deddf 2020, a gynhaliwyd ar 24 Mawrth 2020, ymrwymodd y Gweinidog Iechyd a Gwasanaethau Cymdeithasol ar y pryd i ddarparu datganiad cyhoeddus ar bob defnydd o'r pwerau o dan y Ddeddf. Gallaf gadarnhau yn awr fy mod, fel y Gweinidog Newid Hinsawdd, wedi gwneud Rheoliadau o dan baragraffau 1(2\) ac 14(1\) o Atodlen 29 i Ddeddf 2020\. Mae'r Rheoliadau yn estyn y cyfnod perthnasol y bydd darpariaethau Atodlen 29 yn gymwys iddo tan 24 Mawrth 2022, sef pan ddaw Deddf y Coronafeirws 2020 i ben.


Diben y newid hwn yw sicrhau – ar adeg pan fo bygythiad difrifol o hyd i iechyd y cyhoedd, o ganlyniad i'r ffaith fod cyfraddau achosion Covid\-19 yn parhau i fod yn uchel yn gyffredinol, a phan fo pryder ynghylch yr amrywiolyn Omicron newydd sy'n ymddangos – y  bydd landlordiaid yn parhau i roi mwy o rybudd i denantiaid cyn iddynt allu cychwyn achos adennill meddiant. Yr effaith fydd oedi cyn troi tenantiaid allan sy’n golygu: bydd llai o bobl yn wynebu cael eu troi allan a dod yn ddigartref ar adeg pan y gallai hynny waethygu’r sefyllfa o ran lledaenu’r feirws, a phan fydd awdurdodau lleol yn llai tebygol o allu ymateb i’r sefyllfaoedd hynny; bydd y rhai sy'n rhentu eu cartrefi yn elwa ar fwy o ddiogelwch a llai o bryder; a bydd unigolion sydd mewn perygl o gael eu troi allan yn cael mwy o amser i ofyn am gymorth i ddatrys unrhyw broblemau, gan gynnwys gwneud cais i gynllun y Grant Caledi i Denantiaid, a gyflwynais ym mis Gorffennaf.


Bydd y newid i’r cyfnod perthnasol yn dod i rym ar 31 Rhagfyr 2021\. Yn yr achos hwn ni ddilynwyd y confensiwn na ddylai Rheoliadau ddod i rym am o leiaf 21 diwrnod ar ôl eu gosod. Mae hyn yn adlewyrchu’r angen brys i barhau i ddarparu gwell sicrwydd deiliadaeth yn ystod y cyfnod hwn, gan gyfrannu at ein hymateb i’r feirws sydd eisoes ar waith.  


Gellir gweld copi o'r Rheoliadau a'r Memorandwm Esboniadol sy'n cyd\-fynd â nhw yma ac yma


 







Translation:


 
The Coronavirus Act 2020 (‘the 2020 Act’) includes a range of powers for the Welsh Ministers to both respond to and manage the transmission of the virus. In relation to housing law, section 81 and Schedule 29 to the 2020 Act delay when a landlord is able to evict a tenant by temporarily increasing the period of notice that must be given before a possession claim is made to the court.


The Schedule applies to all landlords who have granted tenancies under the Rent Act 1977 and the Housing Acts 1985, 1988 and 1996\.  Six months’ notice is required for notices served in respect of all protected tenancies; statutory tenancies; secure tenancies; assured tenancies; assured shorthold tenancies; introductory tenancies; and demoted tenancies, except – in relation to all \- where those notices relate to anti\-social behaviour or domestic violence.


Schedule 29 applies to notices served during the relevant period, which was due to end on 31 December 2021\. The relevant period may be extended by the Welsh Ministers beyond 31 December 2021 using the powers set out in paragraphs 1(2\) and 14(1\) of Schedule 29\.


During the debate on the Legislative Consent Motion for the 2020 Act, which was held on 24 March 2020, the then Minister for Health and Social Services gave a commitment to provide a public statement on each use of the powers under the Act.  I can now confirm that, as Minister for Climate Change, I have made Regulations under paragraphs 1(2\) and 14(1\) of Schedule 29 to the 2020 Act. The Regulations extend until 24 March 2022, which is when the Coronavirus Act 2020 expires, the relevant period during which the provisions of Schedule 29 will apply.


The purpose of this alteration is to ensure that, at a time when there remains a serious threat to public health, both as a result of Covid\-19 case rates remaining high overall and concern regarding the emergence of the new Omicron variant, landlords will continue to be required to provide an increased notice period to tenants before they can issue proceedings for possession. The effect will to be to delay evictions meaning that: fewer people will face eviction into homelessness at a time when this might exacerbate the spread of the virus and when local authorities are less able to respond to these situations; those renting their homes will benefit from increased security and reduced anxiety; and individuals at risk of eviction will be provided with increased time to seek support to resolve any problems, including applying to the Tenancy Hardship Grant scheme, which I introduced in July.


The alteration to the relevant period will come into force on 31 December 2021\.  The convention that not less than 21 days should elapse between the laying of the Regulations and their coming into force has not been followed in this case. This reflects the urgent need to continue to provide greater security of tenure at this time, thus contributing to our ongoing response to the virus.


A copy of the Regulations and the accompanying Explanatory Memorandum can be viewed here and here